

ZAPISNIK 15. SJEDNICE VMO-a Donje Svetice

održane 15.7. 2022. u 18:30 sati u prostorijama mjesne samouprave Mjesnog odbora Volovčica, Kriška 20


Prisutni članovi Vijeća:

1. Valentina Bedeković
2. Goran Radovanović
3. Davor Nikolić
4. Mirko Tomić
5. Dijana Požgaj
6. Lucija Marić
7. Milena Žganjer


Predsjedava Valentina Bedeković, predsjednica Vijeća

Zapisnik vodi: Valentina Bedeković

Predsjednica konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati, te otvara 15. sjednicu Vijeća Mjesnog odbora.

Valentina Bedeković, predsjednica Vijeća Mjesnog odbora Donje Svetice
pozdravlja vijećnike Vijeća Mjesnog odbora Donje Svetice. Zahvaljuje svima na dolasku.

Daje prijedlog zapisnika sa 14. sjednice na razmatranje.
Zapisnik je jednoglasno prihvaćen.

Predsjedavajuća pita vijećnike ima li dodataka dnevnom redu.
Dnevni red 15. sjednice jednoglasno je prihvaćen.







D N E V N I     R E D:

1.Godišnji izvještaj o izvršenju Financijskog plana za 2021.,
2.   Aktualna komunalna problematika,
3.   Razno: izvješća, pitanja i prijedlozi.

Predsjedavajuća počinje sjednicu 1. točkom dnevnog reda.




1.točka: godišnji izvještaj o izvršenju Financijskog plana za 2021.,
Dokumentacija u prilogu.
Zaključak: Vijeće prihvaća financijski plan, sa šest glasova za i jednim suzdržanim.

Vijeće moli mjesnu samoupravu da dobijemo detaljniji izvještaj, sa svim akcijama.



2. točka: Aktualna komunalna problematika:

2.1.Počeli su radovi na signalizaciji raskrižja Planinska-Donje svetice. VMO je obaviješten.  Vijeće prima na znanje i podržava izmjenu signalizacije.
Dokumentacija u prilogu.



2.2.Dugoselska-zatvaranje izlaza na Vukovarsku
Predstavnik suvlasnika zgrada Dugoselska 10 i 12 pokrenuo je postupak zatvaranja odvojka ulice Dugoselska koji izlazi na Vukovarsku ulicu.
Naime, kad su stanari tražili iVMO podržao potrebu obnove tog dijela ulice, zbog toga što zbog oštećenja na cesti vlasnicima podzemnih garaža ispod zgrade ulazi voda, od nadležnih gradskih službi primili smo odgovor da je ta parcela u privatnom, a ne gradskom vlasništvu, stanari traže zatvaranje, kako bi o svom trošku mogli održavati cestu i jedini je koristili. U tu svrhu su zatražili da se o trošku Grada Zagreba na prilazu navedenoj spojnoj cesti postave znakovi obveze ZABRANE SKRETANJA s dopunskom pločom osim stanara/suvlasnika Zgrade Dugoselske 10 i 12.
Pošto VMO nema ovlasti u ovoj situaciji, možemo samo primiti na znanje stav stanara Dugoselske 10 i 12 te pratiti daljnji razvoj događaja.
Dokumentacija u prilogu.





2.3.Neuređeno i zaraslo zemljište - Dugoselska 6 i 8.
VMO Donje Svetice već je donosilo zaključke o potrebi uređenja parcela na adresi Dugoselska 10 i 12, međutim, te parcele su i dalje obrasle i neuređene.
Zaključak: VMO Donje Svetice moli da VGČ zatraži informaciju od nadležnog gradskog ureda informaciju o planovima za otkup zemljišta, te ako je moguće da zatraži da se ti planovi ubrzaju, pošto je zemljište u lošem stanju.
Te parcele bi se mogle koristiti kao parkiralište, koje je potrebno, jer se građani često parkiraju uz rub ulice Dugoselska, a u slučaju da stanari zgrade 10 u 12 doista zatvore izlaznu cestu na Vukovarsku, možda bi se preko tog zemljišta mogao napraviti izlaz. Osim toga, parcele bi svakako trebale biti u planu za otkup, jer je prema GUP-u na njima djelomično predviđeno proširenje ulice Vukovarska.
Riječ je o parcelama 3923 k.o. Pešćenica (d.z.k.č.br. 7590/1, d.z.k.č.br. 7589/3 i d.z.k.č.br. 7567/1 sve k.o. Grad Zagreb), k.č.br. 3925 k.o. Pešćenica (d.z.k.č.br. 7590/1 i d.z.k.č.br. 7589/3 k.o. Grad Zagreb) i  k.č. 3924 k.o. Pešćenica (d.z.k.č.br. 7590/1, d.z.k.č.br. 7589/3 i d.z.k.č.br. 7567/1), upisano je  suvlasništvo Grada Zagreba i fizičkih osoba



Zaključak: 
VMO Donje Svetice traži obilazak terena od strane komunalnog redarstva te daljnje postupanje u skladu s njihovom nadležnosti.
Predlažemo da Zrinjevac raskrči zemljište te da se račun za obavljeni posao izda vlasnicima zemljišta.




2.4. Uklanjanje rasvjetnog stupa kod pekare
S prošle sjednice: Poduzetnik (KUPICA I KIFLICA d.o.o., oib: 82799718065) je nedavno otvorio novu poslovnicu pod imenom Pekarna Stari Zagreb na adresi Donje Svetice 33, ispred koje se nalazi rasvjetni stup. Radi se o tome da on ometa njegovo poslovanje i onemogućuje parking na pojedinim parkirnim mjestima. Vlasnici poslovnice  žele razmotriti opciju uklanjanja spornog rasvjetnog stupa. 


Zaključak: Mjesni odbor ne može predložiti uklanjanje rasvjetnog stupa jer smatra da je taj stup nužan za dobru osvijetljenost tog dijela ulice, pogotovo jer je u blizini pješački prijelaz. Jednoglasno smo protiv uklanjanja.

Dokumentacija u prilogu.


2.5. Zaključak o postavljanju košarica za otpatke nam je odbijen, zbog toga što košarica nema iz razloga što nije provedena javna nabava.
Molimo da se zaključak o postavljanju provede čim Čistoća bude u mogućnosti, te da se pošalje upit o tome zbog čega nije potpisana javna nabava za košarice.




2.7. Zahtjev za izmještanje stupa niskonaponske mreže na adresi Negovečka 18 sagrađena na k.č. 3808, k.o Pešćenica, odnosno   z.k.č. 7585/1, z.k.ul. 15094, k.o. Grad Zagreb, z.k tijelo VII., podnesen od strane vlasnika kuće.
Zatražili  smo službene izvide, pa ćemo odlučivati o zahtjevu nakon toga.
Izvid bi trebao biti u što kraćem mogućem roku.


2.8. obavijest: Zamjena vrelovoda Planinska-Heinzelova-izvješće
o izvođenju radova na rekonstrukciji ogranka vrelovodne mreže Heinzelova-Planinska koji će trajati od 11.07.2022. – 01.09.2022., investitor je HEP TOPLINARSTVO. To je uglavnom na području veterinarskog fakulteta. VMO je primio na znanje.
 



3.razno:

3.1.Izmjena odluke o datumima donošenja prioriteta PKA. Dokumentacija u prilogu.
Vijećnici su obaviješteni o novim rokovima donošenja prioriteta PKA i postupit će na propisani način.


3.3.Mišljenje o uvjetima koncesije ŠRC Peščenica


Zaključak:
S obzirom da na jesen ističe koncesija sadašnjem koncesionaru NK HAŠK na terene ŠRC Pešćenica,, a VMO je već raspravljalo o tome i zaključilo da sadašnji uvjeti koncesije nisu povoljni za građana MO Donje Svetice jer ih ovako uopće ne mogu koristiti, vijeće je zaključilo da se trebaju izmijeniti uvjeti koncesije i donosi svoje prijedloge.

1.Koncesionar treba održavati sve površine koje su predmet koncesije, uključujući ogradu.
2.Parkiralište, jugozapadni rub, na slici označeno crvenom bojom koncesionar treba urediti i održavati o svom trošku, ali VMO, VGČ i Grad Zagreb zadržavaju pravo odobravanja projekta.  Da sva stabla ostanu i da ne bude samo parking nego i dio za sjedenje i odmor, uz sadnju novih stabala i zelenila, te uklanjanje ograde prema ulici Hrebinečkoj i Domu za starije i nemoćne Peščenica.
3.Površina na sjeverozapadu, označena narančastom bojom, treba biti izuzeta iz koncesije, te će na tom mjestu lokalna samouprava urediti igralište s ping-pong stolovima, streetworkoutom i sličnim sadržajima te otvoriti za građanstvo.
4.Nogometno igralište sa sjeveroistočne strane, na slici označeno žuto, treba biti unutar koncesije, održavano od strane koncesionara, te slobodno dostupno za građanstvo kad ga koncesionar ne koristi za trening.
6.Svi prolazi između igrališta moraju biti otvoreni i također ih koncesionar treba održavati. Na sjevernoj strani je pješački prolaz, a južnoj kolnik. Na slici su označeni ljubičastom bojom. Prolaz u sredini bi također trebao biti otvoren, na njega se ulazi s glavnog ulaza (zapadna strana), prolazi između plave zgrade ŠRC Peščenica i sadašnjeg boćališta, ide uz južni rub dva glavna igrališta, a onda bi prolazio preko ovih zapuštenih gradskih parcela te se spojio na postojeći dio putića, koji je s istočne strane igrališta. Svijetloljubičaste crte označavaju da bi prolazi tu uvijek trebali otvoreni, da se može prelaziti s jednog puta na drugi i da građani mogu što kraćim putevima prolaziti tuda, jer ovako zatvoreni prolazi puno produžavaju put i čine naš MO podijeljenim, s obzirom na to da se mora obilaziti cijelo igralište na putu od Donjih Svetica do Ivanićgradske i otvoreni prolazi bi puno značili.
5..Da plava zgrada ŠRC Peščenica i dalje ne bude uključena u koncesiju, kao što ni dosad nije bila.
6. U skladu s organizacijskim mogućnostima kluba koji će dobiti koncesiju, smatramo da bi bilo preporučljivo da nogometni klub koji će biti koncesionar ima i ženske ekipe te da omogućava pristup treninzima kako dječacima, tako i djevojčicama, jer smatramo da je poticanje ženskog sporta i ravnopravnosti spolova izuzetno važno te bi se sigurno pozitivno odrazilo na atmosferu i stav građana prema davanju koncesije nekom klubu.
7.Koncesija treba biti odobrena na kraći rok, na najviše pet godina.

U prilogu je grafički prikaz terena ŠRC Pešćenica s označenim dijelovima.
Također, u prilogu je zaključak s 11. Sjednice, o potrebi otvaranja terena ŠRC Pešćenica za građanstvo.

3.4. Pored igrališta ŠRC Peščenica su također neke zapuštene parcele, koji bi grad trebao urediti (one koje nisu u vlasništvu Grada prethodno otkupiti).
Sa sjeverozapadne strane nalaze se dvije privatne parcele, 3838/4, parcela u vlasništvu Kaptola i 3839, bivši prostor Romske noći i privatna kuća iza nje.
Putem prijedloga izmjena GUP-a trebamo tražiti da te parcele budu proglašene javnima, te da ih onda grad otkupi kako bismo mogli do kraja urediti taj prostor. VMO je već predložio da na jednom dijelu tih parcela bude parkiralište(ovom od Kaptola, a na druge se može nastavljati prostor igrališta ŠRC Peščenica koji bi se izuzeo iz koncesije i iskoristio za javni prostor. Tim parcelama će ionako prolaziti buduća cesta produžena Darwinova, ili šetalište, što već bude i zato će ionako trebati biti gradsko. Navodno je za parcelu 3838/4 izdana građevinska dozvola, te treba razmotriti kako se to može ukinuti.
Također, u kući na parceli 3839 živi jedna mlada obitelj s djetetom, u vrlo lošim uvjetima. Potrebno je pronaći adekvatan smještaj za njih prije nego što se parcela otkupi za javnu namjenu.

Zaključak: Vijeće MO Donje Svetice predlaže Vijeću GČ Peščenica Žitnjak da se parcele , 3838/4 i 3839 preko izmjene GUP-a prenamjene u javno zemljište, kako bi grad imao osnovu za otkup te kako bi se na njima osmislili prikladni javni sadržaji. Pored i preko tih parcela trebala bi ići i buduća proširena ulica Oborovska, kao nastavak Darwinove, sve do Ivanićgradske, te ionako na njima više ne bi bilo mjesta za obiteljske kuće niti bilo kakve zgrade koje se na parceli 3838/4 navodno planiraju graditi.




3.5..Kakav je status i vlasništvo parcela iza igrališta ŠRC Peščenica, s istočne strane, brojevi3814, 3815, 3818, 3819, 3822, 3823, 3824/1, 3824/2?
Prema našem pregledu, nejasno je jesu li one u vlasništvu Grada Zagreba, ili Jugoslovenskih željeznica, u općedruštvenom vlasništvu i slično. U svakom slučaju, Grad ih treba urediti, da iza igrališta ne bude zapuštena šikara. Na slici su te parcele označene plavom bojom.


Zaključak: Vijeće MO Donje Svetice predlaže Vijeću GČ Pešćenica Žitnjak da zatraži provjeru vlasništva parcela 3814, 3815, 3818, 3819, 3822, 3823, 3824/1, 3824/2, a onda i raščišćavanje, kako bi se tu mogao spojiti cijeli krug puta oko terena ŠRC Peščenica te kako bi MO Donje Svetice bio prohodniji i pogodniji za pješake.





3.6.Obilježavanje Dana mjesnog odbora.

Prijedlozi vijećnice Dijane Požgaj:
Izložba u KNAP-u, komičar, Tin Serdar, humanitarna akcija za nedavno tragično poginulog susjeda Vinka Coce, možda i slikanje grafita posvećenog njemu. Izložba u knjižnici.  Prezentacija djelovanja našeg MO-a, i u digitalnom obliku, preko QR koda.
Poslat ćemo upit VMO Volovčica žele li organizirati taj dan zajedno s nama, da DS i Volovčica imaju zajedničku proslavu.
Svi vijećnici su za održavanje Dana MO u rujnu ili listopadu, međutim vidjet ćemo hoćemo li biti u mogućnosti organizirati sve u ovako kratkom roku, pogotovo zbog toga što sve što želimo kupiti mora proći proces javne nabave.


KLASA:024-08/22-03/1499
URBROJ:251-13-11-11-22-2
Zagreb, 15. srpnja 2022.

                                                                      Predsjednica Vijeća Mjesnog odbora
                                                                         Donje Svetice
[bookmark: _GoBack]                                                                                            Valentina Bedeković, v.r. 


